Isabella (Kaarle V:n puoliso)

Isabella (24. lokakuuta 1503 Lissabon, Portugali – 1. toukokuuta 1539 Toledo, Espanja) oli portugalilainen prinsessa ja serkkunsa, Espanjan kuninkaan, keisari Kaarle V:n puoliso. Hän oli Espanjan ja Saksan kuningatar ja Alankomaiden valtiatar vuosina 1526–1539, Pyhän Rooman keisarinna sekä Italian kuningatar vuodesta 1530 lähtien. Hän toimi Espanjan valtionhoitajana vuosina 1529–1532, 1535–1536 ja 1538–1539 miehensä lukuisten matkojen aikana.

 Suku ja koulutus 
Isabellan vanhemmat olivat Portugalin kuningas Emanuel I ja tämän toinen vaimo Maria. Hänen veljensä oli Portugalin kuningas Juhana III. Hän sai opetusta taiteissa ja musiikissa ja oppi lukemaan ja kirjoittamaan latinaa, espanjaa, englantia ja ranskaa. Hänen äitinsä huolehti uskonnollisesta ohjauksesta, ja he kävivät usein yhdessä kirkossa. Hänen isänsä oli tyytyväinen tyttären ahkeruudesta ja oppivaisuudesta, ja siirsi Isabellan neljätoistavuotispäivänä tämän nimiin merkittävän maaomaisuuden.
vasen|pienoiskuva|Keisari Kaarle V:n ja keisarinna Isabellan kaksoismuotokuva, Peter Paul Rubens

 Avioliitto 
Kaarle V harkitsi pitkään Englannin prinsessan Maria Tudorin (tuleva Maria I) kihlaamista, sillä Englanti olisi ollut tärkeä liittolainen. Maria Tudor oli syntynyt 1516, joten hänen aikuistumiseensa olisi vielä aikaa. Isabellan veljen vaimo Katariina Itävaltalainen neuvotteli aktiivisesti Espanjan ja Portugalin suhteiden lähentymisen eduista. Parlamentti hoputti Kaarlea valitsemaan vaimon, joka kykenisi synnyttämään pian kruununperillisen. Niinpä Isabella ja Kaarle menivät naimisiin 11. maaliskuuta 1526 Sevillassa.

Isabellalle ja Kaarlelle syntyi seitsemän lasta, joista kolme eli aikuisiksi:

 Filip II, Espanjan ja Portugalin kuningas (1527–1598), avioitui neljä kertaa: Portugalin prinsessa Maria Manuela, Maria I Tudor, Elisabet Valois ja  sisarentyttärensä Anna Itävaltalainen

 Maria, Pyhä Rooman keisarinna (1528–1603), avioitui serkkunsa, keisari Maksimilian II:n kanssapienoiskuva|Freskosarja La Gloria, jonka Kaarle V tilasi vaimonsa Isabellan muistoksi, Tizian 1551-1554
 Johanna Itävaltalainen (1535–1573), avioitui serkkunsa, Portugalin prinssi João Manuelin (1537–1554) kanssa. Heidän poikansa oli Portugalin kuningas Sebastian I.

Isabella hallinnoi Espanjaa vuosina 1529–1532, 1535–1536 ja 1538–1539 Kaarlen ollessa ulkomailla.
vasen|pienoiskuva|Keisarinna Isabellan pronssinen patsas, jonka Kaarle V:n tilasi Leone Leonilta, 1550–1555, esillä El Prado -museossa Madridissa

 Perintö 
Kaarle V tilasi vuonna 1543 suosikkitaiteilijaltaan Tizianilta Isabellan muotokuvan tämän kuoleman jälkeen. Ensimmäiseen muotokuvaan oli mallina aikaisempi teos, joka oli näköinen mutta ei kovin taiteellinen. Kaarle ei ollut tyytyväinen Tizianin maalaamaan kotkannenään, vaikka se oli ilmeisesti varsin todenmukainen, vaan korjautti kuvaan siromman nenän. Ensimmäinen versio on tuhoutunut tulipalossa, mutta toinen Tizianin maalaama, vuonna 1548 valmistunut muotokuva on Museo del Pradossa. Tizian maalasi Isabellasta ja Kaarlesta myös kaksoismuotokuvan, josta on olemassa Peter Paul Rubensin tekemä kopio. Tizian maalasi Isabellasta useita muotokuvia, kuten freskosarjan osassa nimeltä La Gloria."The Glory. 1551 – 1554. Oil on canvas". Museo del Prado  Kaarle piti näitä muotokuvia mukanaan aina matkustaessaan ja vetäytyessään Yusten luostariin vuonna 1555."The Empress Isabel of Portugal". Museo del Prado

Kaarle tilasi Isabellan muistoksi useita kunnianosoituksia taiteen ja musiikin alalta vuodesta 1540 lähtien, jolloin hän tilasi flaamilaisen säveltäjä Thomas Crecquillonin säveltämään musiikkia keisarinnan kunniaksi. Crecquillon sävelsi Missa Mort m'a privé -teoksensa muistoksi Isabellalle, joka ilmaisee tämän miehen surua ja toiveen taivaalliseen jälleennäkemiseen rakkaan vaimonsa kanssa.Ham, Martin (2006). "Thomas Crecquillon: Missa 'Mort m'a privé', motets and chansons". The Brabant Ensemble.  Toinen musiikillinen kunnianosoitus hänelle on ranskalais-flaamilaisen säveltäjän Nicolas Payenin vuonna 1545 säveltämä Carole cur defles Isabellam.

 Lähteet 

Luokka:Espanjan kuninkaalliset
Luokka:Sijaishallitsijat
Luokka:Vuonna 1503 syntyneet
Luokka:Vuonna 1539 kuolleet